Aleksejevs 2006. gadā
**Jurijs Aleksejevs** (krievu: *Юрий Георгиевич Алексеев*; dzimis 1958. gada 29. novembrī) ir Latvijas krievu inženieris, publicists un politiķis, Rīgas domes deputāts no PCTVL (2005—2009), avīzes "Bizness&Baltija" galvenais redaktors un direktors (2006—2010), diskusiju portāla *"IMHOclub"* dibinātājs (2011) un redaktors.

Dzīvesgājums
------------

Dzimis 1958. gadā Noriļskā, bērnībā dzīvoja Krasnodarā. 1970. gadā kopā ar māti un māsu pārcēlās uz Rīgu, dzīvoja Ķengaragā. Mācījās Rīgas 62. un 52. vidusskolā.

1981. gadā absolvēja Rīgas Politehnisko institūtu) radioinženiera specialitātē, bija inženieris konstruktors, tad vadošais inženieris un laboratorijas vadītājs ražošanas apvienības "Radiotehnika" konstruktoru birojā "Orbīta" (1979—1992). Bijis magnetolas "Rīga-310" galvenais konstruktors.

Pēc Latvijas neatkarības atjaunošanas 1992. gadā viņš kļuva par laikraksta *Bizness&Baltija* ģenerāldirektoru (1992—1998) un līdzīpašnieku, laikraksta *Kommersant Baltic daily* galveno redaktoru (1999—2005), žurnāla *Biznes.LV* galveno redaktoru (2005—2006), tad par laikraksta *Bizness&Baltija* galveno redaktoru (2006—2010). 2011. gada aprīlī izveidoja diskusiju portālu *"IMHOclub"*.

Politiskā aktivitāte
--------------------

2004. gadā Jurijs Aleksejevs iestājās partijā PCTVL, bija Rīgas domes deputāts (2005—2009).

2013. gadā viņš bija viens no sabiedriskās organizācijas "Nepilsoņu kongress" ierosinātājiem.

2017. gada novembrī Drošības policija sāka kriminālprocesu saistībā ar Aleksejeva komentāriem viņa izveidotajā interneta portālā, kuros bija pausts aicinājums "piebeigt visus fašistu izdzimteņus", kam saskaņā ar komentārā pausto pieder vairāku noteiktu tautību pārstāvji, kā arī vēršanās pret vienas tautas valodu, nodēvējot to par "fašistisku".

2018. gada novembrī Drošības policija aizturēja Aleksejevu un vēl divas personas saistībā ar iepriekš sāktu kriminālprocesu par darbībām organizētā grupā, kas vērstas pret Latviju, kā arī palīdzību ārvalstij vērsties pret Latviju.

Aleksejevam piemēroja izbraukšanas aizliegumu, atrodoties policijas uzraudzībā.

2023. gada janvārī Rīgas apgabaltiesa par naida kurināšanu un bērnu pornogrāfijas apriti Aleksejevam piesprieda cietumsodu uz vienu gadu un vienu mēnesi, nosakot arī probācijas uzraudzību uz vienu gadu.

Atsauces
--------

1. 1 2  «Jurijs Aleksejevs —». *www.russkije.lv*. Skatīts: 2020-02-02.
2. 1 2  DP aizturējusi trīs personas par darbībām pret Latviju GUNITA GAILĀNE delfi.lv, 28.11.2018.
3. ↑  Alla Berezovska. «Pietiek :: Nihilistiem izbraukšana aizliegta?». *www.pietiek.com*, 2020-01-29. Skatīts: 2020-02-02.
4. ↑  «Apgabaltiesa prokremliskajam aktīvistam Aleksejevam piespriež cietumsodu». *Kriminālziņas* (latviešu). 2023-01-30. Skatīts: 2023-01-30.

Ārējās saites
-------------

* Uz ko cerēja Feņa? (2005), (krieviski)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Rīgas dome (2005—2009) |
| --- |
|  |
| Frakcijas | Tautas partija (9) ·  LPP/LC (9) ·  PCTVL (8) ·  Tēvzemei un Brīvībai/LNNK (8) ·  Jaunais laiks (7) ·  Saskaņas centrs (7) ·  LSDSP (5) ·  Dzimtene/LSP (3) ·  Neatkarīgo deputātu bloks (3) |
|  |
| Vadība | Priekšsēdētājs Jānis Birks ·  priekšsēdētāja vietnieki Andris Ārgalis ·  Jānis Dinevičs ·  Almers Ludviks |
|  |
| Deputāti | 

|  |  |
| --- | --- |
| TP | Ārgalis • Gaile • Kalniņš • Kalnkaziņš • E. Krastiņš • Lācis • Pīka • Rozentāle • Vilde |
|  |
| LPP/LC | Aleksejenko • Ameriks • Bojārs • Gavrilovs • Krūkle • Ludviks • M. Lujāns • Zaķis • Zaržeckis |
|  |
| PCTVL | Aleksejevs • Dergunovs • Gorba • Jemeļjanova • Jolkina • Kotovs • Kuzmins • Rafaļskis |
|  |
| TB/LNNK | Aksenoks • Birks • Cilinskis • Gaters • Požarnovs • Rākins • Stalte • Zariņš |
|  |
| JL | Brigmane • Greste • Jaunups • Liepiņš • Marnauza • Pulks • Zvirbulis |
|  |
| SC | Gluhovs • Ivanovs • Kameņeckis • Kurdjumovs • Pimenovs • Zaļetajevs • Zujevs |
|  |
| LSDSP | Dinevičs • Īvāns • Karpovičs • Vilks • M. Žuravļova |
|  |
| Dzimtene/LSP | Kalnbērzs • A. Žuravļova • Žuravļovs |
|  |
| NDB | Kalns • Stefane • Stalts |
|  |
| bez frakcijas | Bulmane |

 |
|  |
| Beigušās pilnvaras | Dolgopolovs • †Freimanis • J. Lujāns • †A. Krastiņš • Rubiks • Škapars • Tralmaks |
|  |
| Saistītie raksti | Rīgas domes frakcijas (2005—2009) • Rīgas domes deputāti (2005—2009) • 2005. gada Rīgas domes vēlēšanas • Rīgas dome |
|  |
| Kategorijas | Rīgas dome • Rīgas domes deputāti (2005—2009) |

 |